Document ID: 31995R1299

ΚΑΝΟΝΙΣΜΟΣ (ΕΚ) αριθ. 1299/95 ΤΟΥ ΣΥΜΒΟΥΛΙΟΥ της 6ης Ιουνίου 1995 για την τροποποίηση του κανονισμού (ΕΚ) αριθ. 3136/94 για τον καθορισμό, όσον αφορά την περίοδο αλιείας 1995, των τιμών προσανατολισμού των αλιευτικών προϊόντων που απαριθμούνται στο παράρτημα Ι σημεία Α, Δ και Ε του κανονισμού (ΕΟΚ) αριθ. 3759/92
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3759/92 του Συμβουλίου της 17ης Δεκεμβρίου 1992 περί κοινής οργάνωσης της αγοράς στον τομέα των αλιευόμενων προϊόντων και των προϊόντων της υδατοκαλλιέργειας (1), και ιδίως το άρθρο 9 παράγραφος 3,
τον κανονισμό (ΕΟΚ) αριθ. 3813/92 του Συμβουλίου της 28ης Δεκεμβρίου 1992 σχετικά με τη λογιστική μονάδα και τις ισοτιμίες μετατροπής που πρέπει να εφαρμόζονται στα πλαίσια της κοινής γεωργικής πολιτικής (2), και ιδίως το άρθρο 12 και το άρθρο 13 παράγραφος 1,
την πρόταση της Επιτροπής,
Εκτιμώντας:
ότι το άρθρο 1 σημείο 10 του κανονισμού (ΕΚ) αριθ. 3318/94 που τροποποίησε τον κανονισμό (ΕΟΚ) αριθ. 3759/92 είχε κυρίως ως αντικείμενο να εισαγάγει ένα νέο επιλέξιμο προϊόν στους μηχανισμούς παρέμβασης της κοινής οργάνωσης της αγοράς 7 ότι η εφαρμογή των μηχανισμών αυτών απαιτεί τον καθορισμό, για αυτό το νέο προϊόν, μιας τιμής προσανατολισμού σύμφωνα με το άρθρο 9 παράγραφοι 1 και 2 του κανονισμού (ΕΟΚ) αριθ. 3759/92 7 ότι, εξάλλου, δεν είναι δικαιολογημένο να διατηρηθεί για τη ρέγγα μια διπλή τιμή προσανατολισμού για την αλιευτική περίοδο 1995 7 ότι ο κανονισμός (ΕΚ) αριθ. 3136/94 (3) καθόρισε, για την αλιευτική περίοδο 1995, τις τιμές προσανατολισμού των αλιευτικών προϊόντων που περιλαμβάνονται στην κοινή οργάνωση της αγοράς αυτών των προϊόντων, πριν από την έναρξη ισχύος του κανονισμού (ΕΚ) αριθ. 3318/94 7 ότι πρέπει, συνεπώς, να τροποποιηθεί για να συμπεριληφθεί η τιμή προσανατολισμού που καθορίστηκε για το νέο προϊόν καθώς και η ενιαία τιμή προσανατολισμού για τη ρέγγα 7 ότι η έναρξη ισχύος της τροποποίησης του κανονισμού (ΕΟΚ) αριθ. 3759/92 την 1η Ιανουαρίου 1995 παρέχει το δικαίωμα, από την ημερομηνία αυτή και μετά, για τις οργανώσεις παραγωγών, σε κοινοτική συμμετοχή στις παρεμβάσεις που πραγματοποιούνται στην αγορά του εν λόγω νέου προϊόντος 7 ότι θα πρέπει, συνεπώς, να προβλεφθεί η εφαρμογή του παρόντος κανονισμού από την 1η Ιανουαρίου 1995 7 ότι οι γενεσιουργές αιτίες των συντελεστών μετατροπής που εφαρμόζονται για τον υπολογισμό ορισμένων ποσών, που προκύπτουν από του μηχανισμούς της κοινής οργάνωσης της αγοράς των αλιευτικών προϊόντων, καθορίζονται με τον κανονισμό (ΕΚ) αριθ. 3516/93 της Επιτροπής (4) 7 ότι συνεπάγεται ότι, για την περίοδο από 1ης έως 31 Ιανουαρίου 1995, ο εν λόγω γεωργικός συντελεστής μετατροπής πολλαπλασιάζεται με το διορθωτικό συντελεστή 1,207509 7 ότι οι τιμές προσανατολισμού για την περίοδο αυτή πρέπει επομένως να καθοριστούν ανάλογα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΚ) αριθ. 3136/94 τροποποιείται ως εξής:
- το σημείο 1 αντικαθίσταται από αυτό που εμφαίνεται στο παράρτημα του παρόντος κανονισμού.
- προστίθεται σημείο 27, όπως εμφαίνεται στο παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την έβδομη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1995.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Λουξεμβούργο, 6 Ιουνίου 1995.

Labels: 2
3
6